L'Agència Tributària de Catalunya (ATC), en compliment de les funcions que li atribueix la legislació, recull, emmagatzema i tracta les dades de caràcter personal i les dades tributàries dels ciutadans amb la màxima cura, exigència i professionalitat i pren les mesures adequades, tècniques i organitzatives, per preservar la disponibilitat, integritat i confidencialitat d'aquestes dades i les manté actualitzades en tot allò que és necessari.
Les dades sota la responsabilitat de l'ATC s'utilitzen única i exclusivament per les finalitats que les ha recollit i d'acord amb les competències que te encomanades en tant que administració tributària.
L'ATC no comunica ni cedeix les dades a altres entitats o institucions, ni públiques ni privades, excepte en aquells casos en què la pròpia legislació ho preveu, com per exemple l'obligació de cedir la informació amb transcendència tributària que l'ATC tingui en el seu poder a altres administracions tributàries, als jutges o als tribunals.
L'ATC contracta proveïdors externs que duen a terme, per compte de l'ATC, tasques informàtiques o altres serveis (tramesa de comunicacions, transport i emmagatzematge d'informació, etc.).
Tots aquest proveïdors han signat els corresponents acords i compromisos de confidencialitat segons els quals s'obliguen a tractar les dades d'acord amb les instruccions de l'ATC, a mantenir la confidencialitat d'aquestes dades i el secret de la informació a la qual hagin accedit.
L'ATC es compromet a mantenir actualitzada la informació dels tractaments de dades que duu a terme i garanteix una relació lleial i transparent amb el ciutadà respecte a les seves dades.
Les activitats de tractament que l'ATC duu a terme es troben especificades en els documents següents.
- Dades del responsable i del delegat de protecció de dades
- Persones o col·lectius dels quals s'obtenen les dades
- Cessions de dades previstes per la llei
- Proveïdors encarregats del tractament per compte de l'ATC
- Termini de conservació de les dades
- Mecanismes a disposició dels interessats per a l'exercici dels drets d'accés i rectificació de les dades i, quan s'escaigui, dels drets de supressió, oposició, limitació dels tractaments de dades
- Entitat davant la qual es pot presentar una reclamació
- Resum de mesures tècniques i organitzatives de seguretat
En relació amb les dades de caràcter personal, els ciutadans poden sol·licitar a l'ATC l'exercici de:
- Dret d'accés: és el dret que té cada persona de sol·licitar i obtenir informació sobre les dades personals que consten en poder de l'ATC.
- Dret de rectificació: és el dret que té cada persona de rectificar les seves dades personals quan siguin errònies o incompletes.
- Dret de supressió: és el dret que té cada persona que el responsable del tractament suprimeixi les seves dades personals.
- Dret a la limitació del tractament: és el dret que te cada persona que, durant un període de temps, no es tractin les seves dades si són incomplertes o errònies, o si el responsable no disposa del consentiment de l'interessat.
- Dret a la portabilitat: és el dret a que les dades personals es lliurin a l'interessat en format electrònic, o es transfereixin a un altre responsable per al seu tractament.
- Dret d'oposició: és el dret que té cada persona a que no es faci cap tractament de les seves dades personals.
- Dret a no ser objecte de decisions individuals automatitzades, inclosa l'elaboració de perfils.
- En relació a les dades del tractament per finalitats tributàries, i d'acord amb la normativa tributària, no es pot autoritzar l'exercici dels drets de supressió, oposició, limitació i del dret a no ser objecte de decisions automatitzades o d'elaboració de perfils.
- El dret a la portabilitat de les dades no és aplicable als tractaments efectuats en l'exercici de poders públics (art. 20.3 RGPD)
Aquests drets poden ser exercits per les persones afectades o per algú que les representi (en el cas de menors de 14 anys, persones discapacitades, persones més grans de 14 anys si la llei ho exigeix, o quan la persona afectada designi voluntàriament algú que la representi).
Per tramitar la sol·licitud d'exercici de drets de protecció de dades davant l'ATC cal:
- Utilitzar el formulari de sol·licitud que figura en aquest mateix apartat.
- El nom de l'activitat de tractament es pot consultar a l'apartat "Registre d'activitats de tractament".
- Si la sol·licitud no la realitza la persona interessada, cal acreditar la representació amb el model S20 o qualsevol dels mitjans acceptats per la normativa vigent a l'ATC.
- Si la presentació de la sol·licitud es fa presencialment o per correu electrònic o postal, cal aportar fotocòpia del DNI de la persona interessada (o NIF, NIE o passaport) i, si escau, de la persona representant.
Es pot presentar a qualsevol oficina de l'ATC.
S'ha d'enviar, juntament amb els documents requerits, a i [EMAIL].
Actualment la tramitació és fa a través de la funcionalitat disponible a Gencat Tràmits: Petició genèrica.
Hi ha l'opció de descarregar el formulari amb signatura electrònica o sense.
En tots dos casos cal indicar el nom de l'activitat de tractament dins la sol·licitud i, dins l'apartat "On va adreçada" seleccionar "Departament de Vicepresidència, Economia i Hisenda", el tema "Economia" i el subtema "Tributs".
S'ha d'enviar, juntament amb els documents requerits, a l'adreça següent:
El delegat de protecció de dades és la persona encarregada de vetllar pel dret fonamental a la protecció de dades personals a l'ATC, de supervisar el compliment de la normativa reguladora i d'assessorar respecte a la protecció de dades de caràcter personal.